Diari Oficial de la Generalitat Valenciana


Sumari del DOGV 245, del 22-04-1985 (1985/804168)

RESOLUCIÓ del Director de l'Institut Valencià d'Administració Pública de 26 de març de 1985 per la qual es convoquen 12 beques d'investigació sobre temes relacionats amb l'Administració de la Comunitat Valenciana .
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   245

Data del DOGV
:   22-04-1985

Secció del DOGV
:   ALTRES DISPOSICIONS

Número del document
:   1985/804168


Data del document
:   26-03-1985

Organisme emissor
:   Conselleria de Presidència

Tipus de document
:   Resolució

Resolució del Director de l'Institut Valencià d'Administració Pública, de 26 de març de 1985, per la qual es convoquen 12 Beques d'Investigació sobre temes relacionats amb l'Administració de la Comunitat Autònoma Valenciana.  
L' Institut Valencià d'Administració Pública, atesa la necessitat de promoure tasques d'investigació i documentació sobre temes relatius a les activitats que li encomana l'article 3 del Decret 17/1984, de 6 de febrer, convoca concurs públic per a l'adjudicació de 12 beques d'investigació sobre diferents temes relacionats amb l'àmbit d'actuació de l'Administració autonòmica i local, al qual responen respectives Escoles.   
Aquesta convocatòria suposa una manifestació de l'esperit de col·laboració de les Conselleries de la Presidència i de Governació a què respon l'esmentat Decret i es regirá per les següents:   
BASES:   
1. Podran concursar totes aquelles persones de nacionalitat espanyola que hagen obtingut graus acadèmics en Facultats Universitàries o Escoles Tècniques Superiors espanyoles.   
2. Els projectes, que hauran de ser realitzats en 8 mesos, hauran de versar sobre un dels següents temes:   
A) Noves tecnologies i treballs administratius.   
Precedents històrics de l'Administració Autonòmica Valenciana.   
Desenvolupament i execució dels programes polítics.   
Informació administrativa.   
Auditoria d'organismes públics.   
Aplicacions psicològiques a la selecció de personal en les Administracions Públiques.   
Simplificació del treball administratiu.   
L'organització de l'Administració pública de la Generalitat Valenciana.   
B) Els Petits Municipis. Problemàtica General. La simplificació del procediment administratiu als petits municipis.   
Mancomunitats i Consorcis. Passat, present i futur a la Comunitat Valenciana.   
Agrupacions i fusions de municipis. Antecedents i perspectives.   
Descentralització Municipal. Aspectes jurídics. Rellevància administrativa de les associacions de veïns.   
La reforma de la funció pública local.   
Les associacions d'administracions locals i regionals a Espanya i a la resta d'Europa.   
Col·laboració i participació de les administracions locals en la gestió d'assumptes propis de la Comunitat Valenciana.   
3. Cadascun dels projectes seleccionats comptarà amb una dotació econòmica de 400.000 pessetes, amb càrrec a les partides assignades a aquestes finalitats en els pressuposts de les Conselleries de la Presidència i de Governació, segons que el projecte siga de la relació A o B, la percepció de les quals serà per quadrimestres vençuts a partir de l'1 de maig de 1985.   
4. L'execució del treball finalitzarà el 31 de desembre de 1985 data límit de presentació d'aquest, que haurà de tenir una extensió mínima de 150 fulls d'aportació personal.   
5. Les sol·licituds per a concursar hauran d'adreçarse en el termini de 20 dies naturals a partir de la publicació d'aquesta convocatòria en el Diari Oficial de la Generalitat Valenciana al Director de l'Institut Valencià d'Administració Pública. (Registre General), Plaça Manises, núm. 2, València- 1, adjuntant-hi la documentació següent:   
a) Currículum vitae, amb exposició dels mèrits acadèmics i professionals, així com els projectes i les publicacions científiques realitzades.  
b) Memòria sobre el projecte d'investigació.   
6. El jurat que valorarà els projectes presentats i acordarà l'adjudicació d'aquells que, al seu judici, oferesquen les degudes garanties per a la correcta realització, es compondrà pel Director de l'Institut Valencià d'Administració Pública, el Cap del Gabinet d'Estudis i Documentació de l'esmentat Institut, i el Director de l'Escola de la Funció Pública Local o persona que designe el Director General de l'Administració Local.   
7. Els seleccionats estaran en comunicació amb l'Institut Valencià d'Administració Pública, que podrà requerir-los sobre l'estat dels treballs i en farà indicacions sobre el desplegament futur, a fi de garantir-ne la utilitat pràctica. Així mateix l'Institut Valencià d'Administració Pública fixarà, en cada cas, el règim de treball.   
8. L'acceptació de la beca implica la cessió dels drets d'autora la Generalitat Valenciana, i l?Institut Valencià d'Administració Pública es reservarà el dret de publicar els treballs.   
9. L'incompliment per part dels adjudicataris de les ajudes de les clàusules establertes als apartats anteriors determinarà la suspensió de les percepcions econòmiques.   
10. Les resolucions i els veredictes del concurs, així com les restants decisions i judicis del jurat, seran inapel·lables en tot cas, i s'entendrà , a aquests efectes, que la participació en el concurs suposa l'acceptació expresa de les bases de la seua convocatòria i resolució.   
València, a 26 de març de 1985.   
El Director de l'Institut Valencià d'Administració Pública,   
ANTONI VALLES